An Chomhairle Eorpach

'' Gan a bheith measctha le Comhairle na hEorpa (eagraíocht idirnáisiúnta) agus Comhairle an Aontais Eorpaigh (airí)

mion|clé|Foirgneamh Europa, rue de la Loi, An Bhruiséil
Is í an Chomhairle Eorpach a shainíonn treoir agus tosaíochtaí polaitiúla foriomlána an Aontais. De bhrí nach ceann d'institiúidí reachtaíochta an Aontais í, ní dhéanann sí caibidlíocht i leith dlíthe ná ní ghlacann sí dlíthe. Ina ionad sin, leagann sí amach clár oibre beartais an Aontais; is gnách go ndéantar sin trí 'chonclúidí' a ghlacadh le linn chruinnithe na Comhairle Eorpaí, ina sainaithnítear cúiseanna imní agus bearta a bhíonn le déanamh.
mion|clé|EUCO sa bhliain 2011; Enda Kenny ar dheis

 Comhaltaí na Comhairle Eorpaí 
Is iad cinn stáit nó rialtais 27 mBallstát an Aontais, Uachtarán na Comhairle Eorpaí agus Uachtarán an Choimisiúin Eorpaigh comhaltaí na Comhairle Eorpaí.

Glacann Ardionadaí an Aontais do Ghnóthaí Eachtracha agus don Bheartas Slándála páirt freisin i gcruinnithe na Comhairle Eorpaí nuair a phléitear gnóthaí eachtracha.
mion|clé|Foirgneamh Europa, rue de la Loi, An Bhruiséil

 Próiseas cinnteoireachta 
Den chuid is mó, is de chomhthoil a ghlacann an Chomhairle Eorpach a cuid cinntí. Mar sin féin, i gcásanna áirithe, ar a dtugtar cuntas i gconarthaí an Aontais, is d'aontoil nó trí thromlach cáilithe a dhéantar cinneadh.

Más gá vóta a chaitheamh, ní fhéadfaidh Uachtarán na Comhairle Eorpaí ná Uachtarán an Choimisiúin páirt a ghlacadh sa chúram sin.

 Uachtarán na Comhairle Eorpaí 
Bíonn an tUachtarán ina chathaoirleach ar chruinnithe na Comhairle Eorpaí agus stiúrann sé a cuid imeachtaí. Eisean a áirithíonn go ndéantar ionadaíocht sheachtrach ar an Aontas Eorpach ar a leibhéal féin freisin maidir le saincheisteanna a bhaineann le comhbheartas eachtrach agus slándála an Aontais. Chun cabhrú leis/léi ina chuid gníomhaíochtaí, tá a oifig phríobháideach féin, an Cabinet, ag an tUachtarán.

Is é Charles Michel Uachtarán na Comhairle Eorpaí ón 1 Nollaig 2019 i leith. Príomh-Aire na Beilge ab ea é ar feadh 5 bliana roimhe sin.

 IarUachtaráin na Comhairle Eorpaí 
Donald Tusk (2014-2019)

Herman Van Rompuy (2009-2014)

 Féach freisin 

 Uachtarán na Comhairle Eorpaí
 An Chomhairle Eorpach (EUCO)
 Comhairle an Aontais Eorpaigh
 Parlaimint na hEorpa
 (Comhairle na hEorpa)

 Tagairtí 

Catagóir:An Chomhairle Eorpach